ZMLUVA O PREVÁDZKOVANÍ POHREBISKA 
V OBCI ROSINA




Obec Rosina
V zastúpení starostom obce Jaroslavom Zábojníkom
Rosina 167
013 22 Rosina
IČO: 00647519
DIČ: 2020638917
(ďalej len „zriaďovateľ“)

a 

POHREBNÍCTVO PIETA – Jana Paulíková
Nám. Ľ. Štúra 1
010 01 Žilina
IČO: 33856672
DIČ: 1023054395
IČ DPH: SK
(ďalej len „prevádzkovateľ“)


uzatvárajú túto

ZMLUVU O PREVÁDZKOVANÍ POHREBISKA 
V OBCI ROSINA


Článok I. 
Predmet zmluvy

1. Predmetom tejto zmluvy je prevádzkovanie pohrebiska v obci Rosina, ktorá je vlastníkom pohrebísk.


Článok II.
Práva a povinnosti prevádzkovateľa pohrebiska 
v obci Rosina

Prevádzkovateľ je povinný:
1. Dodržiavať plán uloženia hrobov a riadi sa pokynmi zriaďovateľa pohrebiska.
2. Vykonávať výkop hrobových miest.
3. Dodržiavať rozmery hrobov.
4. V prípade potreby vykonávať pochovávanie do hrobov.
5. Zabezpečiť zasypanie, očistenie a čistotu okolia hrobu.
6. Dôstojne pochovávať ľudské pozostatky.
7. Dodržiavať schválené poplatky o poskytovaní pohrebných služieb, schválené obecným zastupiteľstvom v Rosine.
8. Dodržiavať platné cenové predpisy, pričom cena výkopu hrobu je stanovená obecným zastupiteľstvom v Rosine.
9. Zabezpečiť na svoje náklady dezinfekciu chladiaceho zariadenia a urobí záznam do knihy prevádzky chladiaceho zariadenia o dobe používania.
10. Prevádzkovateľ sa riadi VZN č. 5/2012 o prevádzkovaní pohrebiska obce Rosina.

Článok III.
Povinnosti a práva zriaďovateľa pohrebiska – cintorína

Zriaďovateľ pohrebiska  je povinný:
1. Prevádzkovať dom smútku ako i cintorín – pohrebisko v Rosine na vlastné náklady a to:
a) zabezpečiť vlastnú prevádzku – osvetlenie, ozvučenie, čistotu, zabezpečenie hygienických a požiarnych podmienok, vykonávanie potrebných opráv
b) zabezpečiť prevádzku chladiaceho zariadenia
c) zabezpečiť interierové vybavenie a požiarno-bezpečnostné požiadavky.
2. Zabezpečiť zimnú údržbu pohrebiska podľa potreby.
3. Zabezpečiť letnú údržbu pohrebiska (najmä kosenie cintorína).
4. Zabezpečiť dodávku vody na cintoríne.
5. Zabezpečiť osvetlenie cintorína.
6. Zabezpečiť likvidáciu odpadu z cintorína.

Článok IV.
Doba zmluvy

     Táto zmluva sa uzatvára na dobu určitú a to odo dňa 1. 1. 2013 do 31. 12. 2013.


Článok V.
Ukončenie zmluvy

1. Túto zmluvu je možné ukončiť po vzájomnej dohode obidvoch zmluvných strán.
2. Túto zmluvu môže zriaďovateľ vypovedať v prípade, že prevádzkovateľ si neplní svoje povinnosti, ktoré mu zo zmluvy vyplývajú alebo hrubo porušuje zásady tejto zmluvy o prevádzke pohrebiska, a to okamžite alebo po dohode s dvojmesačnou výpovednou lehotou.
3. Výpovedná lehota začne plynúť ihneď po doručení výpovede.

Článok VI.
Záverečné ustanovenie

1. Táto zmluva je vyhotovená v dvoch rovnopisoch, každá strana obdrží po jednom rovnopise.

     

     V Rosine, dňa ......................




.................................................                                                            ...............................................
             Obec Rosina                                                                              Prevádzkovateľ pohrebiska




